# Eric Idle

### Izvor: Wikipedija

Eric Idle (29. ožujka 1943.), britanski komičar, glumac i pisac, član nekadašnje komičarske grupe Monty Python.

## [uredi] Biografija

### [uredi] Mladost

Idle je rođen u gradu South Shields (okrug Tyne and Wear u sjevernoj Engleskoj). Otac mu je bio pilot u Royal Air Force, a ubrzo nakon rata je poginuo u prometnoj nesreći. Majka ga je sama odgajala, a u dobi od sedam godina upisala ga je u internat Royal Wolverhampton koji je u to doba bio škola za djecu pokojnih vojnika održavana dobrovoljnim prihodima. U knjizi The Pythons' Autobiography By The Pythons Idle je svoj boravak tamo opisao kao odrastanje u gruboj i neugodnoj okolini. Bio je odličan učenik i uspio je upisati Cambridge.

Na Cambridgeu je pohađao Pembroke College gdje je studirao engleski. Bio je član, a jedno vrijeme i predsjednik, studentskog kazališnog kluba Footlights. U klubu su također bili John Cleese i Graham Chapman, budući članovi Monty Pythona. Prije Letećeg cirkusa, Idle je radio na humorističnoj seriji Do Not Adjust Your Set zajedno s Terryjem Jonesom i Michealom Palinom.

### [uredi] Monty Python

Za razliku od ostalih članova, koji su uglavnom pisali u paru (Cleese – Chapman; Palin - Jones), Idle je uglavnom radio sam. Uz skečeve, posebno se isticao pisanjem pjesma; neke o najpoznatijih pjesma su The Philosophers' Song, Galaxy Song (iz filma Smisao života Montyja Pythona ) i popularna Always Look on the Bright Side of Life (iz filma Brianov život). Bio je i urednik raznih knjiga o grupi.

### [uredi] Nakon Pythona

Sredinom sedamdesetih kad je grupa prestala raditi na Letećem cirkusu, Idle je kao i drugi članovi počeo samostalnu karijeru. Prvi značajniji projekt bio mu je kreiranje benda The Rutles, parodije Beatlesa, zajedno s Neilom Innesom, suradnikom Monty Pythona. O bendu su snimili lažni dokumentarac All You Need is Cash.

Sudjelovao je u još u raznim projektima, različito uspješnima kod publike i kritike. Film Burn Hollywood Burn u kojemu je igrao glavnu ulogu dobio je izuzetno loše kritike i pet Zlatnih malina. S autorima South Parka radio je na njihovom prvom filmu South Park: Bigger, Longer and Uncut; pojavio se i u Simpsonima (kao jedini član Monty Pythona), glumio je u američkoj humorističnoj seriji Suddenly Susan. Napisao je nekoliko knjiga, a nastavio je pisati i izvoditi pjesme. 2005. napravio je uspješni kazališni mjuzikl Monty Python's Spamalot baziran na filmu Monty Python i Sveti Gral.

## [uredi] Knjige

- Hello, Sailor, roman, 1975. ISBN 0-297-76929-4
- The Rutland Dirty Weekend Book, 1976. ISBN 0-413-36570-0
- Pass the Butler, scenarij, 1982. ISBN 0-413-49990-1
- The Quite Remarkable Adventures of the Owl and the Pussycat, knjiga za djecu, 1996. ISBN 0-7871-1042-6
- The Road to Mars, roman, 1998. ISBN 075222414X i ISBN 0-375-70312-8
- Eric Idle Exploits Monty Python Souvenir Program, Green street Press (U.S.), 2000.
- The Greedy Bastard Tour Souvenir Program, Green street Press (U.S.), 2003.
- The Greedy Bastard Diary: A Comic Tour of America, 2005. ISBN 0-06-075864-3

## [uredi] Filmovi

- Monty Python i Sveti Gral (1975.)
- The Rutles (1978.)
- Brianov život (1979.)
- Smisao života Montyja Pythona (1983.)
- Around The World In 80 Days (1989.)
- Nuns on the Run (1990.)
- Mom and Dad Save the World (1992.)
- Splitting Heirs (1993.)
- Casper (1995.)

## [uredi] Vanjske poveznice

- PythOnline
- Eric Idle - BBC Guide to Comedy
- Eric Idle - Comedy Zone
- Eric Idle na Internet Movie Databaseu

Monty Python |
Članovi | Graham Chapman • John Cleese • Terry Gilliam • Eric Idle • Terry Jones • Michael Palin |
Drugi suradnici | Carol Cleveland • Neil Innes • Connie Booth |
Filmovi i TV serije | Leteći cirkus Montyja Pythona • A sad, nešto sasvim drugačije • Monty Python i Sveti gral • Brianov život • Monty Python Live at the Hollywood Bowl • Smisao života Montyja Pythona |

Dobavljeno iz "http://hr.wikipedia.org../../../e/r/i/Eric_Idle_417b.html"

Kategorija: Britanski filmski glumci

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Català
- Česky
- Dansk
- Deutsch
- English
- Español
- Euskara
- Français
- עברית
- Nederlands
- 日本語
- ‪Norsk (bokmål)‬
- Polski
- Português
- Simple English
- Српски / Srpski
- Suomi
- Svenska